Ur. broj: 1 - 404/22

Zagreb – Sesvete, 1. rujna 2022.

**ZAPISNIK**

pete sjednice Upravnog vijeća, održane 1. rujna 2022. godine u prostorijama Narodnog

sveučilišta “Sesvete”. Sjednica je započela u 14:00, a završila u 15:30 .

Prisutni: Koraljka Sopta, predsjednica

Viktor Brezak, zamjenik predsjednice

Ksenija Blažun, članica

Marina Trgovčević, voditeljica računovodstva

Vjekoslava Damjanović, ravnateljica

Upravno vijeće jednoglasno je usvojilo Dnevni red:

1. Usvajanje zapisnika s prethodne sjednice
2. Cjenik tečajeva za školsku godinu 2022./2023. godinu
3. Rebalans financijskog plana za 2022. godinu
4. Razno.

Ad 1. – Zaključak

Na početku sjednice članovi Upravnog vijeća su jednoglasno usvojili Dnevni red i zapisnik s prethodne sjednice.

Ad 2. – Zaključak

Ravnateljica Vjekoslava Damjanović prezentirala je tečajeve i radionice koje će biti u ponudi Ustanove tijekom ove školske godine. Većinu programa čine tečajevi i radionice koje već godinama okupljaju veliki broj polaznika, a u planu su i neki novi programi. Komentirali smo i cjenik i neke promjene s obzirom na usklađivanje kn / euro.

Cjenik tečajeva i radionica je jednoglasno prihvaćen.

Ad 3. – Zaključak

Rebalans financijskog plana za 2022. obrazložila je voditeljica računovodstva, Marina Trgovčević.

Gradski ured za kulturu, međugradsku i međunarodnu suradnju i civilno društvo odredio je limite do kojih ustanove mogu planirati svoja sredstva do kraja godine. NSS-u je određen limit u iznosu od 2.418.000 kn, što je povećanje od 258.000 kn u odnosu na Financijski plan. Sredstva su raspoređena tako da su za 90.000 kn povećane bruto plaće, za 16.000 kn naknada za prijevoz na posao i s posla, za 30.000 kn je povećana energija, za 22.000 kn komunalne usluge, za 50.000 kn materijal za tekuće i investicijsko održavanje te 50.000 kn za usluge tekućeg i investicijskog održavanja. Sredstva u iznosu od 100.000 kn odobrena su od strane gradonačelnika za uređenje prostora na 2. katu zgrade koji je dobiven na korištenje. Za korištenje tog prostora sklopljen je Ugovor i Sporazum između Grada, NSS-a i Muzeja Prigorje kojim je uređeno da će Sveučilište snositi sve troškove energije i komunalnih usluga, a usmenim dogovorom potvrđeno da će Grad refundirati te troškove prema stvarnom utrošku. Na žalost, ovim rebalansom nisu omogućena sredstva za energiju koja će biti zasigurno znatno veća od planiranih, tako da je razlika do očekivanog iznosa podmirena iz vlastitih sredstava. Vlastiti prihodi i višak prenesenih prihoda koje imamo iz ranijih godina, raspoređeni su na rashode za redovno poslovanje i na rashode za programe za koje neće biti dostatna odobrena sredstva iz grada.

UV jednoglasno je usvojilo rebalans financijskog plana za 2022. godinu.

Ad 4. – Zaključak

Na kraju sjednice raspravljalo se o nezavidnoj situaciji u koju je Grad doveo NS Sesvete što u rebalans nije unio troškove održavanja prostora kojeg nam je dodijelio. No, s druge strane, uređenje novih učionica otvara mogućnost organiziranja programa koje do sada nije bilo moguće provoditi.

Zapisnik vodila Predsjednica Upravnog vijeća

Ksenija Blažun Koraljka Sopta